| Tileira de folla grande |
| --- |
| *Tilia platyphyllos*: vista xeral |
| Clasificación científica |
| 

|  |  |
| --- | --- |
| Reino: | Plantae |
| División: | Magnoliophyta |
| Clase: | Magnoliopsida |
| Orde: | Malvales |
| Familia: | Malvaceae |
| Subfamilia: | Tilioideae |
| Xénero: | *Tilia* |
| Especie: | ***Tileiro de folla grande***Scop. |

 |

O **tileiro de folla grande** (***Tilia platyphyllos***),o tileiro común, é unha especie arbórea pertencente á familia das tiliáceas, moi habitual nos bosques de Europa. En Galiza só aparece coma ornamental.

Descrición
----------

Árbore caducifolia de copa de forma piramidal, co toro de casca cinsenta, gretada lonxitudinalmente, e que pode acadar grande altura (uns 30m). Pólas e xemas de cor avermellada. Follas de 6–12 cm de lonxitude, de forma orbicular-ovada, dentada e punteadas, face verde botella e parte do envés algo esvaecido, rematan nun longo e evidente pico. Flores miúdas de 5 pétalos brancas ou amarelentas moi recendentes. Reúnense en feixes de entre 2 e 7 collidos por un longo rabiño que pendura dunha especie de folliña a xeito de lingüeta. Esta folliña (bráctea) é moi rechamangueira e característica, un tanto fibrosa e de cor verde pálida. Froito ovalado, moi viloso e con 5 costelas que resaltan, polo menos cando maduro. Contén de 1 a 2 sementes. Madura a finais do verán ou polo outono. A casca é cinsenta, lisa en exemplares novos e rachada ao longo nos máis idosos. Ramiñas de cor parda avermellada ou verdosas, ao principio e aveludadas. Florea a final de primavera e no verán.

As flores son moi pequenas mais moi recendentes
Follas e froitos de *T. platyphyllos*
Casca en exemplar novo de *T. platyphyllos*
### Citoloxía

* 2n=82

Hábitat
-------

Especie bastante esixente en humidade, pode medrar en solos calcarios ou silíceos. Chega a formar mouteiras monoespecíficas. fragas de abas rochosas, foces e cavorcos. Medra espallado nas fragas caducifolias onde adoita aparecer na compaña de carballos(caxigos, veriños etc), piñeiros, abeleiras, faias, pradairos, capudres e freixos.

Distribución
------------

Atópase espallado por gran parte de Europa, especialmente polo centro e sur, chegando até o oeste de Asia. Na península Ibérica aparece nos Pireneos, no Cordal Cantábrico e no Sistema Ibérico. Non chega aos montes galegos.

Sinónimos
---------

* *Tilia officinarum* Crantz
* *Tilia platyphyllos* subsp. *platyphyllos* Scop.
* *Tilia platyphyllos* var. *grandibracteata* Sennen
* *Tilia platyphyllos* var. *longepedunculata* Sennen
* *Tilia valdepubens* Sennen

Galería
-------

* FollasFollas
* Árbore nova illada de T. platyphyllos nos Alpes italianosÁrbore nova illada de *T. platyphyllos* nos Alpes italianos
* Vista xeral das pólas en floración - Parque del Planetario (Madrid)Vista xeral das pólas en floración - Parque del Planetario (Madrid)
* Follas e inflorescencias - Parque del Planetario (Madrid)Follas e inflorescencias - Parque del Planetario (Madrid)
* Inflorescencias en vía de frutificación - Parque del Planetario (Madrid)Inflorescencias en vía de frutificación - Parque del Planetario (Madrid)

Notas
-----

1. ↑  Nome vulgar galego favorito en *Termos Esenciais de Botánica*, Comisión de Normalización Lingüística da Escola Politécnica Superior de Lugo, Universidade de Santiago de Compostela, 2002
2. ↑  Barbadillo Salgado, J.L. (2001). *Árboles y Arbustos del Pirineo*. Huesca:Pirineo. ISBN 84-87997-85-6.
3. ↑  *Tilia* en Flora Ibérica
4. ↑  Galán Cela, P.; Gamarra Gamarra R. García Viñas J.I. (2003). *Árboles y Arbustos de la Península Ibérica e Islas Baleares*. Madrid:Jaguar. ISBN 84-95537-50-8.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Tileiro de folla grande Modificar a ligazón no Wikidata*** |

|  |  |
| --- | --- |
|  | Wikispecies posúe unha páxina sobre:  ***Tileiro de folla grande*** |

|  |  |
| --- | --- |
| Control de autoridades | 
* Wd: Q156831
* GND: 122182614X
* MAG: 2777911615
* NKC: ph325861

 |

|  |  |
| --- | --- |
| Identificadores taxonómicos | 
* BioLib: 39316
* Dyntaxa: 1563
* Ecocrop: 10449
* EOL: 584812
* EPPO: TILPL
* EUNIS: 184634
* GBIF: 3152048
* iNaturalist: 169761
* IPNI: 835522-1
* IRMNG: 10199040
* ITIS: 21541
* IUCN: 203361
* NBN: NBNSYS0000003127
* NCBI: 82423
* PalDat: Tilia\_platyphyllos
* PlantList: kew-2517523
* POWO: ID
* Soortenregister: 121033
* TAXREF: 126650
* Tela Botanica: 68332
* Tropicos: 32200188
* PLANTS: TIPL
* VASCAN: 6643

 |

|  |  |
| --- | --- |
| Identificadores | 
* UMLS: C1035447
* UNII: 79P1A6D77D

 |